open-index/open-wikipedia-markdown huggingface dataset:
Wilde (futsalpelaaja)

**Wilde Gomes da Silva** (eli **Wilde**; s. 14. huhtikuuta 1981 Orós, Ceará) on brasilialainen futsalpelaaja, joka edustaa espanjalaista FC Barcelona Futsalia ja Brasilian futsalmaajoukkuetta. Pelipaikaltaan Wilde on pivot. 

Wilde on kaksinkertainen maailmanmestari vuosilta 2008 ja 2012. Seuratasolla hän on pelannut Espanjassa vuodesta 2002. FC Barcelona Futsalia Wilde on edustanut vuodesta 2010 asti. Sitä ennen hän pelasi vuodet 2005-2010 ElPozo Murcia FS:ssä. 

Wilde on voittanut seitsemän kertaa Espanjan liigan sekä on ollut kahdesti myös liigan maalikuningas.

## Lähteet
* http://www.fifa.com/worldfootball/statisticsandrecords/players/player=299048/index.html
Sateenkaariperheet

**Sateenkaariperheet ry** on valtakunnallinen lastensuojelu- ja perhejärjestö, jonka keskeiset työalueet ovat ihmisoikeudet, perhepolitiikka, lapsi-, nuoriso- ja perhetyö, sosiaali-, terveys- ja koulutuspalvelut, sekä moninaisuuskasvatustyö. Järjestö on Lastensuojelun Keskusliiton, SOSTEn sekä Setan jäsen. Yhdistys toimii sateenkaariperheiden lasten ja vanhempien ja perhettä suunnittelevien ihmisten sekä tästä kiinnostuneiden kontaktifoorumina. Sateenkaariperheet toimii myös tukiryhmänä, oikeuksien puolustajana ja edunvalvojana. Yhdistyksen tavoitteena on myös asiallisen tiedon välittäminen sateenkaariperheistä.  

## Lähteet

## Aiheesta muualla
* Sateenkaariperheet ry:n kotisivut
Pavel Trihitšev

**Pavel Sergejevitš Trihitšev** (; s. 7. marraskuuta 1992 Montšegorsk) on venäläinen alppihiihtäjä. Hän edustaa seuratasolla FSO of Russiaa.

Trihitšev debytoi alppihiihdon maailmancupissa maaliskuussa 2013 Kranjska Goran suurpujottelussa. Ensimmäiset maailmancupin pisteensä hän saavutti joulukuussa 2013 Val d'Iseren suurpujottelussa sijoituttuaan 28:nneksi. Ensimmäisen palkintosijansa hän saavutti oltuaan toinen Wengenin alppiyhdistetyssä tammikuussa 2018. Tätä ennen hän oli sijoittunut maailmancupin osakilpailussa parhaimmillaan 16:nneksi.

Trihitšev osallistui vuoden 2014 talviolympialaisiin Sotšissa, jossa hän oli parhaimmillaan superyhdistetyssä 24:s. Hän on myös kilpaillut kolmissa MM-kisoissa vuosina 2013–2017 ollen parhaimmillaan 18:s alppiyhdistetyssä Sankt Moritzissa 2017.

## Lähteet
* http://data.fis-ski.com/dynamic/athlete-biography.html?sector=AL&competitorid=139687&type=result&category=ALL&season=ALL&sort=&discipline=ALL&position=&place=&Submit=Search&limit=50
Rantanplan (televisiosarja)

**Rantanplan** on ranskalainen Xilam Animation -studion valmistama animaatiosarja, joka kertoo Lucky Luke -sarjakuvissa esiintyvästä lännen tyhmimmästä koirasta, Rantanplanista. Sarjaa esitettiin Ranskassa vuosina 2006–2007. Rantanplania ääninäytteli François Morel ja muina ääninä kuultiin muun muassa Jean-Claude Donda, Patrick Guillemin sekä Jean-François Aupied.

Sarjaa seurasi Daltonin veljesten oma animaatiosarja sekä *[[Lucky Luke – Lähde länteen!]]* -elokuva.

## Lähteet
Falintil

**Falintil **on itätimorilaisen puolueen FRETILINin sotilaallinen osa. Ne taistelivat vuosina 1974-2002 aktiivisesti itsenäisen Itä-Timorin puolesta Portugalia ja Indonesiaa vastaan.
Aina sydämessäin

**Aina sydämessäin** on Mikko Järvisen kokoelma-albumi vuodelta 2014

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Walter López Castellanos

**Walter López Castellanos** (s. 25. syyskuuta 1980 Guatemala City, Guatemala) on guatemalalainen jalkapalloerotuomari. Hän on toiminut kansainvälisenä tuomarina vuodesta 2006 lähtien.

Hänet valittiin yhdeksi kuudesta erotuomarista tuomitsemaan vuoden 2014 seurajoukkueiden maailmanmestaruuskilpailuja.

## Lähteet

## Aiheesta muualla
* Walter Lópezin esittely Ceroacero-sivustolla
Labbnäs

**Labbnäs** on kylä Kemiönsaaren kunnassa Dragsfjärdenjärven rannalla Dragsfjärdin kirkonkylän eteläpuolella. Kylä muodostuu Labbnäsin lomakodiksi muutetusta kantatilasta sekä muutamista taloista.

Labbnäsista tuli Dragsfjärdin pappila 1600-luvulla. Seurakunta myi pappilan Amos Andersonille 1950-luvulla ja hän lahjoitti sen Kemiönsaaren Martoille, joiden johdolla pappila muutettiin lomakodiksi.

## Lähteet

## Aiheesta muualla
*Labbnäs semesterhem
Toivotuimmat 2

**Toivotuimmat 2** on Maynie Sirenin, Veikko Huuskosen, Rita Elmgrenin, Annikki Tähden ja Laila Halmeen kokoelma-albumi vuodelta 2014

## Kappaleet
# Maynie Siren: 
# Maynie Siren: 
# Maynie Siren: 
# Maynie Siren: 
# Maynie Siren: 
# Veikko Huuskonen: 
# Veikko Huuskonen: 
# Rita Elmgren: 
# Rita Elmgren: 
# Rita Elmgren: 
# Rita Elmgren: 
# Rita Elmgren: 
# Veikko Huuskonen: 
# Annikki Tähti: 
# Annikki Tähti: 
# Annikki Tähti: 
# Annikki Tähti: 
# Annikki Tähti: 
# Veikko Huuskonen: 
# Laila Halme: 
# Laila Halme: 
# Laila Halme: 
# Laila Halme: 
# Laila Halme: 
# Laila Halme: 
# Laila Halme:
Forge of Empires

**Forge of Empires** (FoE) on InnoGamesin vuonna 2012 julkaisema ilmainen selainpohjainen strategiapeli, jossa pelaaja kehittää luomaansa kaupunkia läpi historian kivikaudelta alkaen. Forge of Empires -sovellus on saatavilla iOS-laitteille App Storen kautta ja Android-laitteille Google Play -palvelun kautta. Forge of Empires voitti saksalaisen tietokonepelipalkinnon (Deutscher Computerspielepreis (DCP)) parhaan selainpelin kategoriassa vuonna 2013.

## Lähteet
http://fi.forgeofempires.com/

### Viitteet

## Aiheesta muualla
* Forge of Empiresin verkkosivut
Need for Speed: World

**Need for Speed World** on Electronic Artsin julkaisema ajopeli. Peli on julkaistu vuonna  Windowsille.

Electronic Arts kutsui peliä ensimmäiseksi MMO-ajopeliksi.
Peli on ilmaispeli, jossa osa sisällöstä on saatavilla vain S-Boost-virtuaalivaluutalla, jonka ostaminen vaatii luottokortin.

Huhtikuussa 2015 EA kertoi sulkevansa Need for Speed World -palvelimet 14. heinäkuuta 2015. Samalla he estivät uusien tunnuksien luonnin sekä Play4Free Fundsien siirtämisen pelitilille.

Peli on saanut kritiikkiä *maksa-voittaaksesi* (*pay-to-win*) mikrotransaktioista, mutta tuen loppumisen jälkeen harrastajat ovat aloittaneet omia palvelimia ja karsineet mikromaksut pelistä. Harrastajat ovat kaapanneet pelin käyttämän protokollan paketteja ennen pelin sulkemista ja tämän pohjalta tehneet oman toteutuksen pelin tarvitsemalle palvelinohjelmalle. Harrastajien tekemä versio toimii kuitenkin laillisesti harmaalla alueella ja harrastajat ovat pyrkineet saamaan Electronic Artsilta luvan.

## Lähteet

## Aiheesta muualla
* 
* Need for Speed World Wikia
Vrouw Marian viimeinen matka

**Vrouw Marian viimeinen matka** on Suomen rannikolla vuonna 1771 uponneesta snaupriki *[[Vrouw Maria]]sta* kertova teos. Teoksen ovat kirjoittaneet Juha Flinkman ja Petri Puromies, jotka ovat myös kuvittaneet sen yhdessä Karri Flinkmanin kanssa. Teoksen on julkaissut vuonna 2014 Paasilinna.

Tekijöistä Juha Flinkman on meribiologi ja työskentelee Suomen ympäristökeskuksessa kehittämispäällikkönä. Hän on Suomen johtavia tutkimussukeltajia ja sukelluskouluttajia. Petri Puromies on Helsingin Sanomissa kuvatoimittajana. Puromies on tutkimussukeltaja ja oli myös Vrouw Maria -tutkimusprojektin kuvaaja.

Teos jakautuu kahteen pääosaan, jotka vuorostaan jakautuvat alaosiin:

* Viimeinen purjehdus
**Ensimmäinen osuus:Amsterdam–Juutirauma
**Toinen osuus:Juutinrauma–haaksirikko
**Hylyn etsiminen ja pelastusyritykset
*Vrouw Maria löydetään
**Museoviraston tutkimusprojektit, hylyn ja sen ympäristön tutkimukset
**Valmiina sukeltamaan!
**Tutkimukset ja dokumentointi jatkuvat
**Vrouw Marian tulevaisuus

37-sivuisessa kuvaliitteessä on laivaa esittäviä piirroskuvia ja valokuvia sukeltajien työstä.

Alkusanoissa kirjan tekijät sanovat, että heillä on kirjaa tehdessään ollut tavoite koota kaikki olemassa oleva tieto yleistajuiseksi kokonaisuudeksi ja elävöittää kokonaisuutta kuvaamalla Vrouw Marian viimeistä purjehdusta. Lisäksi he halusivat kiinnittää lukijoiden huomion siihen, että poikkeuksellisten ominaisuuksiensa vuoksi Itämeri säilöö vanhoja laivoja paremmin kuin maailman muut meret. Varsinaista uutta tietoa Vrouw Mariasta kirja ei tuo.

Kirjoittajat toteavat Vrouw Marian tulevaisuutta pohtiessaan, että kiinnostus sen nostoon ei ole loppunut, mutta sanovat, että hylky säilyy hyvin siellä missä se on, kun siihen ei kajota. Nostaminen ja konservointi ovat ongelmia, ja he ottavat vertauskohdaksi Wasa-laivan, jonka puuaines on alkanut hajota.

## Lähteet
Lucas Andersen

**Lucas Qvistorff Andersen** (s. 13. syyskuuta 1994 Aalborg, Tanska) on tanskalainen jalkapalloilija, pelipaikaltaan hyökkäävä keskikenttäpelaaja. Hän edustaa kaudella 2024–2025 Englannin toisella sarjatasolla Championship Leaguessa pelaavaa Queens Park Rangersia.

Andersen aloitti ammattilaisuransa Aalborg BK:ssa. Hän teki ensiesiintymisensä Tanskan Superliigassa 16-vuotiaana 5. maaliskuuta 2011, kun Aalborg pelasi kotonaan 1–1-tasapelin Silkeborg IF:n kanssa. Andersen tuli ottelussa kentälle 88. minuutilla Mathias Wichmannin tilalle.. Yhteensä hän pelasi ensimmäisellä liigakaudellaan 11 ottelua, joissa kaikissa hän tuli kentälle vaihdosta. Kaudella 2011–2012 Andersenin vastuu kasvoi, ja hän pelasi 22 liigaottelua, joista 12 hän aloitti.

Andersen aloitti myös kauden 2012–2013 Aalborgissa, ja ehti aloittaa seitsemän liigaottelua, kunnes siirtyi 31. elokuuta 2012 Ajaxiin 1,3 miljoonan euron siirtosummalla. Hän teki ensiesiintymisensä Eredivisiessä 8. joulukuuta 2012 Ajaxin voittaessa FC Groningenin kotonaan 2–0. Andersen korvasi ottelussa Danny Hoesenin 79. minuutilla. Ottelu jäi hänen ensimmäisen Ajax-kautensa ainoaksi liigaotteluksi. Kaudella 2013–2014 Andersen pelasi enimmäkseen Eerste divisiessä pelaavassa kakkosjoukkueessa Jong Ajaxissa, mutta edusti myös ykkösjoukkuetta yhdeksässä liigaottelussa ollen neljästi avauskokoonpanossa. Hänen kaksi ensimmäistä Ajax-kauttaan päättyivät molemmat mestaruuteen.

Tanskan maajoukkueessa Andersen on pelannut yhden ottelun vuonna 2014 (tilanne 18. joulukuuta 2014). Hän teki ensiesiintymisensä A-maajoukkuetasolla 18. marraskuuta 2014, kun Tanska hävisi vieraissa ystävyysottelun Romanialle 0–2. Andersen aloitti ottelun, mutta Rasmus Würtz tuli hänen tilalleen jo 26. minuutilla.

## Saavutukset

**Ajax:**
* Eredivisien mestaruus: 2012–2013, 2013–2014
* KNVB-cupin toinen sija:  2013–2014
* Alankomaiden supercupin voitto: 2013–2014
** Toinen sija: 2014–2015

## Lähteet
Adam Brown

**Adam Brown** (s. 29. toukokuuta 1980) on englantilainen näyttelijä. Hän on näytellyt muun muassa Peter Jacksonin ohjaamassa *[[Hobitti (elokuvatrilogia)|Hobitti]]*-elokuvatrilogiassa, jossa hän esitti Thorinin retkikuntaan kuuluvaa Ori-kääpiötä.

Brown on kotoisin Hungerfordista, Berkshirestä, ja hän on opiskellut teatteria Middlesexin yliopistossa. Uransa alussa hän esitti komediaa, kuten pantomiiminäytöksiä, Clare Plestedin kanssa. *Hobitti*-trilogiasta Brown haki alun perin Bilbo Reppulin roolia, mutta hänet valittiin sen sijaan Oriksi. Se oli hänen ensimmäinen elokuvaroolinsa.

Brown valittiin vuonna 2015 näyttelemään elokuvaan *[[Pirates of the Caribbean: Salazar’s Revenge]]*, joka sai ensi-iltansa vuonna 2017.. Brown näytteli Cramble-nimistä hahmoa.

## Lähteet
Elisabeth (Belgian kruununprinsessa)

**Prinsessa Elisabeth,** Brabantin herttuatar, (; ; s. 25. lokakuuta 2001 Anderlecht, Bryssel) on Belgian kruununprinsessa. Hän on nykyisen kuninkaan Philippen ja kuningattaren Mathilden esikoinen.

Elisabethistä tulee aikanaan Belgian ensimmäinen kuningatar, sillä ennen hänen syntymäänsä lakia muutettiin siten, että myös naispuolinen perijä voi nousta hallitsijaksi.

## Varhainen elämä
Elisabethillä on kaksi veljeä Gabriel (s. 2003) ja Emmanuel (s. 2005) sekä yksi sisko Eléonore (s. 2008). Elisabeth kastettiin 9. joulukuuta 2001 Ciergnon'n linnan kappelissa. Tilaisuus oli yksityinen.

Kun Philippestä tuli kuningas heinäkuussa 2013, Elisabethistä tuli uusi kruununperillinen. Elisabethistä tuli tässä yhteydessä Brabantin herttuatar, joka on perinteisesti ollut kruununperijän käyttämä titteli.

## Opinnot ja sotilaspalvelus
Lukio-opintonsa prinsessa on suorittanut Walesissa IB-linjalla. Tämän jälkeen hän palasi Belgiaan suorittamaan vuoden mittaisen sotilaan peruskoulutuksen. Syksyllä 2021 Elisabeth aloitti historian ja politiikan tutkimuksen opinnot Oxfordin yliopistossa.

Toukokuussa 2020 Elisabeth aloitti asepalveluksensa Belgian asevoimissa. Palvelus kesti vuoden ja päättyi heinäkuussa 2021. Syyskuussa 2023 kruununprinsessa antoi upseerinvalansa Belgian kuninkaallisessa sotilasakatemiassa, minkä johdosta hänet nimitettiin aliluutnantiksi.

## Kuninkaalliset velvollisuudet ja edustustehtävät
Elisabeth piti ensimmäisen puheensa vuonna 2011 Gentin yliopistollisen sairaalan avajaisissa ollessaan 9-vuotias. Puhe oli hollanninkielinen, muttei kruununprinsessan itsensä kirjoittama.

Vuonna 2020 Elisabeth, yhdessä sisarustensa kanssa, soitteli belgialaisten hoivakotien asukkaille ja henkilökunnalle. Kyseessä oli kuningatar Mathilden aloittama kampanja, jolla haluttiin tarjota tukea koronaviruspandemian takia eristyksiin jääneille henkilöille.

Maaliskuussa 2023 Elisabeth teki valtiovierailun Egyptiin yhdessä äitinsä Mathilden kanssa. Elisabeth edusti maataan yhdessä isänsä kanssa kuningas Charles III:n kruunajaisissa toukokuussa 2023. Kuukautta myöhemmin hän oli mukana edustamassa Jordanian kruununprinssi Husseinin ja Rajwa Al-Saifin häissä. 

## Yksityiselämä
Prinsessa osaa sujuvaa ranskaa, hollantia, englantia ja saksaa.

## Kunnianosoituksia

*  Leopoldin ritarikunta (Belgia, 2019)

## Lähteet
Hamburg (D181)

**Hamburg** (runkonumero D181) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.

## Valmistus

Alus tilattiin Hampurista Stülcken-Werftiltä, missä köli laskettiin 29. tammikuuta 1959. Alus laskettiin vesille 26. maaliskuuta 1960 ja otettiin palvelukseen 23. maaliskuuta 1964.

## Palvelus
Alus poistettiin palveluksesta 24. helmikuuta 1994 ja se romutettiin Espanjassa.

## Lähteet

*

### Viitteet
Nimir Abdel-Aziz

**Nimir Abdel-Aziz** (s. 5. helmikuuta 1992 Haag) on alankomaalainen lentopalloilija. Hän on kotimaansa lisäksi pelannut Italiassa, Puolassa, Turkissa ja Saksassa, ja on nyttemmin palannut Italiaan. Abdel-Aziz pelasi aiemmin passarina mutta on nykyisin pelipaikaltaan hakkuri. Hän on kuulunut myös vuodesta 2011 alkaen Alankomaiden maajoukkueeseen.

Nimir Abdel-aziz aloitti lentopallon pelaamisen nuoruudessaan Haaften kwiek Haaftenin kylässä Alankomaissa. Vuonna 2004 Nimir Abdel-Aziz siirtyi Sliedrecht Sport. Vuonna 2008 Nimir Abdel-Aziz meni AMVJ-Martinus

Abdel-Aziz aloitti uransa vuonna 2009 kotimaansa Dynamo Apeldoornissa voittaen yhden Hollannin mestaruuden. Vuodet 2010-2011 hän edusti Landstede Volleybalia, ennen kuin vuonna 2011 siirtyi Italiaan ja Sisley Bellunoon, jota Abdel-Aziz edusti vuoden, ennen kuin siirtyi niin ikään italialaiseen Bre Banca Lannutti Cuneoon. Vuonna 2013 Abdel-Aziz siirtyi Italiasta turkkilaiseen Ziraat Bankası Ankaraan, jota Abdel-Aziz edusti niin ikään vuoden, ennen kuin siirtyi vuonna 2014 nykyiseen seuraansa ZAKSA Kędzierzyn-Koźleen, jossa hän on voittanut kerran liigahopeaa. 

Alankomaiden maajoukkueessa Abdel-Aziz on pelannut vuodesta 2011 alkaen. Hänen suurin saavutuksensa siinä on Euroliigan voitto vuonna 2012. 

Abdel-Aziz on 201 senttimetriä pitkä ja painaa 86 kilogrammaa. Hänen lyöntikorkeutensa on peräti 356 senttimetriä ja blokkikorkeutensakin 340 senttimetriä.

## Lähteet
* http://www.fivb.org/EN/volleyball/competitions/WorldLeague/2013/Players.asp?Tourn=WL2013&Team=NED&No=137498

### Viitteet
Hessen (D184)

**Hessen** (runkonumero D184) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.

## Valmistus

Alus tilattiin Hampurista Stülcken-Werftiltä, missä köli laskettiin 15. helmikuuta 1961. Alus laskettiin vesille 4. toukokuuta 1963 ja otettiin palvelukseen 8. lokakuuta 1968.

## Palvelus
Alus poistettiin palveluksesta 29. maaliskuuta 1990 ja se myytiin romutettavaksi 8. syyskuuta 1991.

## Lähteet

*

### Viitteet
Kryštof Krýzl

**Kryštof Krýzl** (s. 12. lokakuuta 1986 Praha) on tšekkiläinen alppihiihtäjä. Hän edustaa Dukla Libereciä.

Krýzl debytoi alppihiihdon maailmancupissa lokakuussa 2005 Söldenissä suurpujottelussa. Ensimmäiset maailmancupin pisteensä hän saavutti tammikuussa 2008 Chamonix'n superyhdistetyssä ollen sijalla 25. Krýzlin paras sijoitus maailmancupin osakilpailussa on yhdeksäs, jonka hän laski joulukuussa 2008 Val d'Iseren superyhdistetyssä. 

Krýzl on kilpaillut neljissä talviolympialaisissa vuosina 2006, 2010, 2014 ja 2022. Hänen parhaat olympiasijoituksensa ovat 17. sija superalppiyhdistetyssä vuoden 2010 Vancouverin kisoista sekä 19. sijat superalppiyhdistetyssä Sotšissa 2014 ja suurpujottelussa Pekingissä 2022. Krýzl on osallistunut yhdeksän kertaa MM-kilpailuihin, joissa hänen parhaat henkilökohtaiset sijoituksensa ovat kahdeksas pujottelussa ja yhdestoista superalppiyhdistetyssä Val d'Iseren MM-kisoissa 2009. Vuonna 2013 Krýzl saavutti pronssia pujottelusta talviuniversiadeista Trentinosta, kilpailussa, jonka voitti Suomen Joonas Räsänen.

## Lähteet
* http://data.fis-ski.com/dynamic/athlete-biography.html?sector=AL&competitorid=70730&type=result&category=ALL&season=ALL&sort=&discipline=ALL&position=&place=&Submit=Search&limit=50
Joonas Räsänen

**Joonas Räsänen** (s. 25. lokakuuta 1989) on suomalainen uransa lopettanut alppihiihtäjä, joka edusti Levi Ski Clubia. 

Räsänen debytoi alppihiihdon maailmancupissa marraskuussa 2009 Levillä keskeyttäen kilpailun. Hän ei ole saavuttanut urallaan vielä yhtään maailmancupin pistettä. Räsänen on kilpaillut kuudessa maailmancupin osakilpailussa.

Räsänen voitti kultaa pujottelusta vuoden 2013 talviuniversiadeissa Trentinossa joulukuussa 2013. Samoissa kisoissa Räsänen oli suurpujottelun 18. Hän on osallistunut myös kaksiin nuorten MM-kilpailuihin.

Räsänen lopetti uransa alppihiihtäjänä huhtikuussa 2019.

## Lähteet
* http://data.fis-ski.com/dynamic/athlete-biography.html?sector=AL&competitorid=105311&type=result&category=ALL&season=ALL&sort=&discipline=ALL&position=&place=&Submit=Search&limit=50
* http://www.golobos.com/ViewArticle.dbml?DB_OEM_ID=26000&ATCLID=209090938 

### Viitteet
McLaren MP4-30

**McLaren MP4-30** on brittiläisen Formula 1 -talli McLarenin käyttämä auto kaudella 2015. Autolla kilpailivat Jenson Button sekä paluun talliin tehnyt espanjalainen Fernando Alonso.

MP4-30 oli ensimmäinen Hondan moottoreita käyttävä McLaren-auto sitten vuonna 1992 käytetyn McLaren MP4/7A:n. Vuosina 1995–2014 talli käytti Mercedeksen voimanlähteitä.

Auton debyyttikisa oli vuoden 2015 Australian GP. Avauskilpailussa testionnettomuudessa loukkaantunutta Alonsoa tuurasi testikuljettaja Kevin Magnussen. Kilpailussa Magnussen ei kuitenkaan päässyt lähtöruudukkoon asti, sillä hänen moottorinsa hajosi ulostulokierroksella ennen lähtöruudukkoa. Jenson Button onnistui kuitenkin tuomaan oman autonsa maaliin saakka 11. sijalla, jääden maaliin selviytyneistä ainoana ilman MM-pisteitä.

## Tulokset

## Lähteet

## Aiheesta muualla
Rievä

**Ohrarievä** eli **rievä** (Tampereen murteella ”riävä”) on Pirkanmaan Tampereelta lähtöisin oleva suomalainen perinneleipä, jonka (ainakin erään reseptin) keksijäksi on julistautunut Ståhlbergin leipomo. Rievä on vaalea hiivaleipä, joka valmistetaan yleensä ohra- ja vehnäjauhoista (likimain 50/50-suhteella), mutta siihen voidaan lisätä myös kaurahiutaleita tai -jauhoa. Rievä on yksinkertainen leipä valmistaa, ja sen tunnistaa tyypillisestä pyöreästä muodosta ja haarukalla pistellyistä rei'istä. Rievä syödään perinteisesti uunituoreena voin kanssa.

Rievät kuuluvat perinteiseen pirkanmaalaiseen leipomiskulttuuriin. Tarinan mukaan ensimmäiset rievät leivottiin 1950-luvulla, koska Ståhlberg ja Raekallio tulivat vahingossa ostaneeksi suuren määrän ohrajauhoja. Kun he miettivät, mitä jauhoilla tehtäisiin, syntyi ajatus ohraleivästä. Ståhlberg ja moni muu paikallinen leipomo valmistavat yhä tätä Pirkanmaalla suosittua leipää.

## Lähteet

## Aiheesta muualla
* Rievä (myllynparas.fi)
* Vaaleat perinneleivät (maku.fi)
Fletcher-luokka

**Fletcher-luokka** oli Yhdysvaltain laivaston hävittäjäluokka toisessa maailmansodassa ja sen jälkeen. Luokka suunniteltiin 1939 laivaston petyttyä aiempien hävittäjien johtoalusten kuten Porter- ja Somers-luokkien suorituskykyyn. Osa luokan aluksista oli edelleen laivastossa Korean ja Vietnamin sodissa.

Laivasto otti 1942–1944 palvelukseensa 175 luokan alusta eli enemmän kuin mitään muuta hävittäjäluokkaa. Palveluksessa luokka osoittautui onnistuneeksi. Sen suunniteltu nopeus oli 38 solmua ja aseistuksena oli viisi yksiputkista viiden tuuman tykkiä ja kymmenen 21 tuuman torpedoputkea kahtena keskilaivaan sijoitettuna viisiputkisena patterina. Myöhemmät Allen M. Sumner- ja Gearing-luokat ovat luokan paranneltuja muunnoksia.

Pitkän toimintamatkan omaavat alukset kykenivät osallistumaan kaikkiin sotatoimiin, joita pidettiin hävittäjille mahdollisina sukellusvene- ja ilmatorjunnasta aina pinta-alusten välisiin taisteluihin. Luokan alukset upottivat kaikkiaan 29 keisarillisen Japanin laivaston sukellusvenettä. Toisen maailmansodan päätyttyä yksitoista alusta myytiin liittolaismaihin.

## Alukset

## Lähteet
*
*

### Viitteet

## Aiheesta muualla
Schleswig-Holstein (D182)

**Schleswig-Holstein** (runkonumero D182) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.

## Valmistus

Alus tilattiin Hampurista Stülcken-Werftiltä, missä köli laskettiin 20. elokuuta 1959. Alus laskettiin vesille 20. elokuuta 1960 ja otettiin palvelukseen 12. lokakuuta 1964.

## Palvelus
Alus poistettiin palveluksesta 15. joulukuuta 1994 ja se romutettiin Belgiassa.

## Lähteet

*

### Viitteet
Bayern (D183)

**Bayern** (runkonumero D183) oli Saksan liittotasavallan laivaston ja myöhemmin yhdistyneen Saksan laivaston Hamburg-luokan ohjushävittäjä.

## Valmistus

Alus tilattiin Hampurista Stülcken-Werftiltä, missä köli laskettiin 15. helmikuuta 1961. Alus laskettiin vesille 14. elokuuta 1962 ja otettiin palvelukseen 6. heinäkuuta 1965.

## Palvelus
Alus poistettiin palveluksesta 16. joulukuuta 1993 ja se myytiin romutettavaksi 24. syyskuuta 1995.

## Lähteet
*

### Viitteet
Savannah (kissa)

**Savannah** tai **savannikissa** on servaalin ja kesykissan risteytys. Servaaleja risteytettiin kesykissan kanssa ensimmäisen kerran 1980-luvulla. Laajamittainen servaalihybridien kasvatus alkoi 1990-luvulla, kun yhdysvaltalaiset Patrick Kelly ja Joyce Sroufe saivat kansainvälisen kissaliiton (TICA) hyväksynnän sekä liiton vahvistaman standardin uudelle hybridirodulle ja alkoivat kaupallisen risteytystoiminnan. Rotu sai englanninkieliseksi nimekseen *savannah* (). Muut suuret kansainväliset kattojärjestöt (FIFe ja CFA) eivät rekisteröi savannah-kissoja villikissataustan vuoksi.

Hybridikissojen ensimmäisten risteytyssukupolvien koiraat ovat steriilejä, mutta ne tulevat lisääntymiskykyisiksi noin viidennestä sukupolvesta lähtien. Naaraat sen sijaan ovat hedelmällisiä jo ensimmäisestä sukupolvesta lähtien. Savannah-kissat ovat saaneet nopeasti suuren suosion lemmikkeinä, ja lukuisat kissalat ympäri maailmaa (mukaan lukien Suomessa) tuottavat nykyisin näitä hybridipentuja. Savannah-kissat ovat tavallisia kesykissoja suurikokoisempia, älykkäitä, seurallisia, leikkisiä ja niitä luonnehditaan myös jossain määrin koiramaisiksi.

## Lisääntyminen ja genetiikka
Koska savannah-kissat saadaan aikaan ristisiitoksella servaalin ja kotikissan välillä, jokainen savannah-sukupolvi numeroidaan. Esimerkiksi kissa, joka on suoraan servaalin ja kotikissan risteytys, on F1-sukupolvea, ja ne ovat 50 % servaaleja.

F1-sukupolven savannaheja on vaikea tuottaa servaalin ja kotikissan erilaisten tiineysaikojen vuoksi (servaalilla 75 päivää ja kotikissalla 65 päivää). Pennut syntyvät ennenaikaisesti. Servaaleja on myös vaikea saada kiinnostumaan tavallisesta kotikissasta. Servaaleja paritetaan siksi yleensä nykyään savannah-naaraiden kanssa.

## Kritiikkiä
Savannah-kissojen tuotantoa on kritisoitu, kun kahta eri lajia on risteytetty keskenään ihmisen toimesta. Savannah-kissojen kasvattajat ovat tulleet taitaviksi F1-sukupolven pentujen pitämiseen hengissä ennenaikaisesta synnytyksestä huolimatta. Risteytystä on tehty onnistuneesti myös naarasservaalin ja uroskissan yhdistelmällä, jolloin ongelmaa ennenaikaisesta syntymisestä ei ole. Lisäksi F1-risteytyksessä nykyisin käytetään usein savannah-kissaa, mikä on muutenkin toivottua toivottujen rotupiirteiden lisäämiseksi.

## Lähteet

## Aiheesta muualla
Robert Murić

**Robert Murić** (s. 12. maaliskuuta 1996 Varaždin, Kroatia) on kroatialainen jalkapalloilija, pelipaikaltaan hyökkääjä. Hän edustaa kaudella 2014–2015 Alankomaiden pääsarjassa Eredivisiessä pelaavaa AFC Ajaxia.

Murić siirtyi 1. heinäkuuta 2014 Ajaxiin kroatialaisesta NK Dinamo Zagrebista.

## Saavutukset

**Ajax:**
* Alankomaiden supercupin toinen sija: 2014–2015

## Lähteet
Cristian Benavente

**Cristian Benavente Bristol** (s. 19. toukokuuta 1994 Alcalá de Henares, Madrid, Espanja) on perulainen jalkapalloilija, joka pelaa Jupiler Pro Leaguen Royal Charleroissa.

Benaventen isä on espanjalainen ja äiti perulainen. Isä Agustín Benavente pelasi futsalia alasarjoissa ja äiti Magali Bristol lentopalloa maajoukkueessa. Espanjan pääkaupungin Madridin kupeessa syntynyt Benavente edusti Real Madridia kahdeksanvuotiaasta alkaen. Kaudella 2013–2014 hän nousi seuran reservijoukkueeseen Castillaan, jonka kanssa hän pelasi Espanjan toiseksi ja kolmanneksi korkeimmilla sarjatasoilla. Heinäkuussa 2015 Benavente siirtyi englantilaiseen Milton Keynes Donsiin, jonka kanssa hän teki kaksivuotisen sopimuksen. Tammikuussa 2016 hän siirtyi Royal Charleroiin.

Benavente on pelannut äitinsä kotimaan Perun maajoukkueissa. Perun miesten maajoukkueessa hän debytoi 17. huhtikuuta 2013 ystävyysottelussa Meksikoa vastaan. Hän pelasi kahdessa ottelussa .

## Lähteet
Erik Pettersson (jääpalloilija)

**Erik Pettersson** (s. 22. heinäkuuta 1995 s. Söderfors) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta.

Pettersson nousi kasvattajaseurassaan Söderfors GoIF:ssa edustusmiehistöön 14-vuotiaana kaudella 2009-2010. Seuraavana vuonna hän siirtyi Elitserieniin huippuseuraan Sandvikeniin ja on oli voittamassa 15-vuotiaana ensimmäistä Ruotsin mestaruuttaan. Tähän mennessä mestaruuksia on kertynyt kaksi. Hänet valittiin keväällä 2014 Ruotsin A-maajoukkueeseen, jossa hän on ollut voittamassa hopeaa kevään 2014 MM-kisoissa.

## Saavutukset
**Maajoukkueessa**
* MM-hopea: 2014

**Seurajoukkueissa**
* Ruotsin mestari: 2012 ja 2014
* Ruotsin mestaruushopeamitalisti: 2013

**Henkilökohtaisesti**
* Vuosien 2013 ja 2014 Ruotsin junioripelaaja.
* Vuoden 2014 Ruotsin jääpallon tulokas.

## Lähteet
*International Bandy Database

### Viitteet
Walt Kelly

**Walter** (**Walt**) **Crawford Kelly** (25. elokuuta 1913 Philadelphia – 18. lokakuuta 1973 Los Angeles) oli yhdysvaltalainen sarjakuvataiteilija, joka muistetaan parhaiten luomastaan strippisarjakuvasta *[[Pogo]]*.

Kelly varttui Connecticutin Bridgeportissa ja työskenteli ensin toimittajana ja kuvittajana kotikaupunkinsa lehdessä *Bridgeport Postissa*. Vuosina 1936–1941 hän työskenteli animaattorina Disneyn studiolla. Hän oli mukana tekemässä muun muassa *[[Lumikki ja seitsemän kääpiötä|Lumikkia]]*, *[[Pinokkio (elokuva)|Pinokkiota]]* ja *[[Fantasia (elokuva)|Fantasiaa]]*. Vaikka Disneyllä vietetyt vuodet toimivatkin Kellyn ”piirustuskouluna”, hän ei pitänyt työnsä epäitsenäisestä luonteesta, ja lähti Disneyltä vuoden 1941 suuren työriidan aikana. Hän siirtyi sarjakuva-alalle, ja ryhtyi piirtämään vuodesta 1942 alkaen Dell Comicsin julkaisemaan *Animal Comics* -sarjakuvalehteen tarinoita, joissa esiintyivät ensi kerran tulevat *Pogon* päähenkilöt, ensimmäisinä Pogo-opossumi ja Albert-alligaattori.

Kelly palkattiin vuonna 1948 aloittaneen, lyhytikäiseksi jääneen *The New York Star* -nimisen lehden kuvittajaksi ja taiteelliseksi johtajaksi. Koska lehdessä ei ollut omaa sarjakuvaa, Kelly ryhtyi piirtämään *Pogoa* sen sivuilla lokakuusta 1948 alkaen. Lehti lakkasi ilmestymästä jo tammikuussa 1949, mutta Kelly sai sarjakuvansa myytyä Post-Hall-syndikaatille, ja *Pogo* alkoi ilmestyä syndikoituna 16. toukokuuta 1949 alkaen. Suosionsa huipulla *Pogo* ilmestyi lähes 500 lehdessä 14 eri maassa. Sarja muistetaan taitavasta piirrostyylistään, älykkäästä ja omalaatuisestaan huumoristaan, sisältämästään ajankohtaisesta poliittisesta satiirista sekä erikoisesta kielestään. *Pogo* sijoittuu Georgiassa sijaitsevalle Okefenokeen suolle ja sen eläinhahmot puhuvat erikoista Etelävaltioiden murretta. Kelly piirsi strippeihin vuosien varrella tunnistettavia karikatyyrejä useista tunnetuista poliitikoista. Sarjan piirrostyyli muuttui myöhempinä vuosina entistäkin runsaammaksi ja yksityiskohtaisemmaksi. Kellylle myönnettiin National Cartoonists Societyn Reuben-palkinto vuonna 1951.

Kelly kuoli vuonna 1973 diabetekseen. Hänen leskensä Selby Kelly jatkoi *Pogon* piirtämistä sen jälkeen vielä kahden vuoden ajan.

## Lähteet
Platt-LePage XR-1

**Platt-LePage XR-1** oli yhdysvaltalainen kaksiroottorinen helikopteri, jota valmisti Platt-LePage Aircraft Company. Kopteri oli ensimmäinen Yhdysvaltain armeijan ilmavoimien (USAAF) kokeilema helikopterityyppi, lentäen ensilentonsa 1941. Kopterityyppi jäi prototyyppiasteelle siitä huolimatta, että sen koelennot vaikuttivat lupaavilta, sillä XR-1:tä parempia koptereita oli jo tuotannossa kun se tuli käyttöönottovalmiiksi.

## XR-1:n suunnittelu ja koelento-ohjelma

Platt-LePage voitti XR-1-suunnitelmallaan armeijan kilpailun sen ensimmäisen helikopterityypin kehittämiseksi, ja sopimus kopterin tilaamisesta tehtiin 19. heinäkuuta 1940. Ensimmäisen prototyypin rakentaminen alkoi suoraan sopimuksen allekirjoittamisen jälkeen, ja se luovutettiin armeijan koekäyttöön 1. tammikuuta 1941.

Koelento-ohjelma käynnistyi toukokuussa 1941, ja sen ensimmäiset matalalla ja hitaasti tehdyt lennot sujuivat hyvin. Ensimmäiset ongelmat kohdattiin, kun XR-1:llä yritettiin ensi kertaa lentää korkeammalla. Kopteri törmäsi maahan ja vaurioitui vakavasti. Erilaisten ongelmien vaivaamat koelennot jatkuivat uudelleenrakentamisen jälkeen aina kevääseen 1943, jolloin kopteri tuhoutui lopullisesti törmätessään maahan. Koelennot jatkuivat kuitenkin jälleen saman vuoden lopulla toisella prototyypillä, jonka huonot suoritusarvot johtivat lopulta ohjelman rahoituksen katkaisemiseen huhtikuussa 1945. XR-1A lahjoitettiin  Smithsonian-instituutille, ja se on nykyisin varastoituna restauroimattomana Paul Garber Restoration and Storage Facilityssä.

## Tekniset tiedot (XR-1A)

## Katso myös
*Focke-Achgelis Fa 223

## Lähteet
* 

### Viitteet
Danny Denzongpa

**Tshering Phintso ”Danny” Denzongpa** (s. 25. helmikuuta 1948 Yuksom, Sikkimin kuningaskunta) on intialainen näyttelijä. Hän on työskennellyt enimmäkseen hindinkielisissä elokuvissa roiston rooleissa mutta myös nepalin-, tamilin-, telugun- ja bengalinkielisissä elokuvissa. Hänellä on ollut rooleja myös kansainvälisissä elokuvissa, esimerkkinä *[[Seitsemän vuotta Tiibetissä (elokuva)|Seitsemän vuotta Tiibetissä]]*. Intian hallitus myönsi Denzongpalle Padma Shri -palkinnon vuonna 2003. Hän on saanut myös kaksi Filmfare Awards -palkintoa.

## Yksityiselämä
Denzongpalla oli suhde näyttelijä Parveen Babin kanssa. Hän on naimisissa kuninkaallistaustaisen Gawa Denzongpan kanssa, ja heillä on kaksi lasta, poika Rinzing ja tytär Pema. Hän on uskonnoltaan buddhalainen.

## Valikoitu filmografia
* *[[Agneepath (vuoden 1990 elokuva)|Agneepath]]* (1990)
* *[[Khuda Gawah]]* (1992)
* *[[1942: A Love Story]]* (1994)
* *[[Seitsemän vuotta Tiibetissä (elokuva)|Seitsemän vuotta Tiibetissä]]* (*Seven Years in Tibet*, 1997)
* *[[Pukar (vuoden 2000 elokuva)|Pukar]]* (2000)
* *[[Lajja]]* (2001)
* *[[Asoka (elokuva)|Asoka]]* (2001)
* *[[Indian (vuoden 2001 elokuva)|Indian]]* (2001)
* *[[Enthiran]]* (2010)
* *[[Bang Bang!]]* (2014)

## Palkinnot
* Filmfare Awards
** 1992: Paras miessivuosa – *[[Sanam Bewafa]]*
** 1994: Paras miessivuosa – *[[Khuda Gawah]]*

* Muut palkinnot
** 2003: Padma Shri

## Lähteet

## Aiheesta muualla

* 
* 
*
Since U Been Gone

**Since U Been Gone** on yhdysvaltalaisen pop rock-laulaja Kelly Clarksonin kappale hänen toiselta, Breakaway-studioalbumilta. Kappaleen tuottivat Max Martin sekä Lukasz "Dr. Luke" Gottwald ja sen julkaisi RCA Records albumin ensimmäisenä singlenä 16. marraskuuta 2004. Se on ylätempoinen pop rock ja power pop-kappale, joka sisältää sähköisen äänen sekoitusta hiljaisen ja äänekkään vaihtoehtorock-äänen välillä.

## Taustaa
Max Martin sanoitti kappaleen alun perin Pinkille tarkoitetuksi, mutta Pink ei innostunut kappaleesta. Tämän jälkeen se annettiin Hilary Duffille, mutta hän hylkäsi kappaleen koska hän ei pystynyt esittämään kappaleen korkeita nuotteja. Lopulta kappale annettiin Clarksonille sen jälkeen kun Clive Davis ehdotti sanoittajille kappaleen antamista hänelle. Clarkson päätti lisätä kappaleeseen raskaammat kitarat ja kovemmat rummut todettuaan demon sisältävän ilmeisen pop-soundin. Sanoituksellisesti kappale on kirjoitettu naisen näkökulmasta, jossa hän ilmaisee helpotuksen tunteen hänen levottoman suhteen loppumisen jälkeen.

## Vastaanotto ja palkinnot
"Since U Been Gone" sai pääosin positiivisia vastaanottoja musiikkikriitikoilta, jotka pitivät kappaletta *Breakawayn* kohokohtana. Kriitikot pitivät sitä myös yhtenä vuosikymmenen parhaimmista popkappaleista. *[[Rolling Stone]]* listasi sen The 500 Greatest Songs of All Time -listan 482. sijalle vuonna 2010. "Since U Been Gone" oli kaupallinen menestys. Yhdysvalloissa se pääsi Billboard Hot 100 -listan toiselle sijalle. Se saavutti Yhdysvaltain Pop 100 -listan kärjen seitsemäksi peräkkäiseksi viikoksi. "Since U Been Gone" oli myös kansainvälinen menestys päästen viiden parhaan joukkoon Itävallassa, Australiassa, Irlannissa, Alankomaissa sekä Isossa-Britanniassa. Se saavutti myös sijoituksia kymmenen parhaan joukossa Norjassa, Saksassa ja Sveitsissä.

Clarkson esitti "Since U Been Gonen" vuoden 2005 MTV Video Music Awardsissa sekä vuoden 2006 BRIT Awardsissa. Se on ollut osa Clarksonin monien kiertueiden settilistoja. Kappaleeseen liittyvä musiikkivideon ohjasi Alex De Rakoff, jossa nähdään Clarkson tuhoamassa hänen ex-poikaystävänsä asuntoa. Musiikkivideo oli ehdolla kolmessa kategoriassa vuoden 2005 MTV Music Awardsissa, joista kahdessa se voitti, voittokategorioiden ollessa "Paras naisartistin musiikkivideo" ja "Paras pop-video". Grammy-palkintogaalassa kappale voitti kategoriassa "Paras naispuolinen poplauluesitys". "Since U Been Gonen" ovat levyttäneet lukuisat artistit ja yhtyeet, joita ovat esimerkiksi yhdysvaltalainen rock-yhtye A Day to Remember, indierokkari Ted Leo sekä kanadalainen indierockbändi Tokyo Police Club.

## Lähteet
Wicked Wonderland (kappale)

**Wicked Wonderland** on norjalaisen DJ-tuottaja Martin Tungevaagin kappale sekä hänen ensimmäinen hittikappale. Sen tuottivat Tungevaag yhdessä DJ-tuottaja Olly Hencen kanssa, joka on osa 3OLOGYa. Kappaleen sanat esittää Serena West, mutta häntä ei ole kirjattu mukanaolevaksi artistiksi. Kappale pääsi listoille yhteensä kymmenessä valtiossa, joista Itävallassa se saavutti singlelistan kärjen.

## Kappalelista

# "Wicked Wonderland" (3:37)
# "Wicked Wonderland" (Extended Mix) (5:09)
# "Wicked Wonderland" (Olly Hence Radio Edit) (3:37)
# "Wicked Wonderland" (Olly Hence Remix) (5:30)
# "Wicked Wonderland" (Instrumental) (3:37)
# "Wicked Wonderland" (Instrumental Extended Mix) (5:09)

## Listasijoitukset

## Lähteet
Aarno Voipio

**Aarno Veikko Voipio** (18. elokuuta 1928 Helsinki – 11. helmikuuta 1990 Asikkala) oli Merentutkimuslaitoksen ylijohtaja 1975–1990, professori ja Itämeren suojelukomission pääsihteeri (1980–1984).

Voipion vanhemmat olivat teologian professori Aarni Voipio ja Elma Charlotta Soininen. Aarno Voipio kirjoitti ylioppilaaksi Helsingin suomalaisesta normaalilyseosta 1947. Hän valmistui Helsingin yliopistosta filosofian kandidaatiksi 1954, filosofian lisensiaatiksi 1958, ja filosofian tohtoriksi 1959. Hänen englanninkielinen väitöskirjansa (1958) oli otsikoitu *The kinetics of the decomposition of nitramide in aqueous solvent mixtures*. Hän toimi Helsingin yliopiston fysikaalisen kemian dosenttina vuosina 1962–1970.
 
Hän aloitti työuransa Helsingin yliopiston kemian laitoksen assistenttina (1954–1959) ja tutki fysikaalista kemiaa. Vuodesta 1959 hän toimi Merentutkimuslaitoksella. Siellä hän oli ensin assistenttina vuodet 1959–1972, sitten yleisen meritieteen osaston johtaja (1972-1975) sekä lopulta ylijohtaja ja professori (1975–1990). Hän tutki poikkitieteellisesti ravinteiden ja haitallisten aineiden kulkeutumista ilmakehästä ja vesistöistä Itämereen ja sijoittumista sedimenttiin. Voipio kehitti kollegoineen tutkimusmenetelmiä merisedimenttien analysoimiseksi luotettavasti aikasarjojen avulla. Tutkimuksista julkaistiin Voipion toimittama ja osin laatima *The Baltic Sea* -niminen monografia (1981), josta aiheesta ilmestyi myöhemmin lyhyempi versio myös suomeksi ja ruotsiksi. Ylijohtajana Voipio kehitti Merentutkimuslaitosta aiempaa monipuolisemmaksi. Antarktis -sopimuksen astuttua voimaan 1984 laitos ryhtyi tutkimaan Eteläistä jäämerta. Hänen aikanaan otettiin myös käyttöön *[[M/S Katarina|Aranda]]* -tutkimusalus. 

Voipio toimi useissa eri alansa järjestöissä ja toimikunnissa. Hänellä oli merkittävä asema Itämeren suojelutyössä. Hän oli Suomenlahtitoimikunnan puheenjohtaja vuosina 1971–76, Itämeren väliaikaisen suojelukomission tieteellis-teknisen työryhmän puheenjohtaja (1975–1979) ja Itämeren suojelukomission ensimmäinen pääsihteeri (1980–1984).

Voipio päätoimitti Suomen Kemistilehteä vuosina 1964–1967. Hänen oma tieteellinen tuotantonsa käsittää tutkimuksia fysikaalisen kemian, merentutkimuksen ja vesiensuojelun alalta. Hän oli Suomalsien tiedeakatemian jäsen vuodesta 1976 ja Suomen tiedeseuran jäsen vuodesta 1980. Hänelle oli myönnetty Suomen Leijonan I luokan ritarimerkki.
  
Voipio menehtyi sairauskohtaukseen vain muutama kuukausi ennen kuin hänen oli määrä jäädä eläkkeelle. Voipion seuraaja Merentutkimuslaitoksen ylijohtajana oli Pentti Mälkki.

Voipio tunnettiin kamarimusiikin ystävänä, joka soitti huilua. Hänen puolisonsa vuodesta 1952 oli Raija Hillervo Kivi-Koskinen (s. 1928).  

## Lähteet
I’m Like a Bird

**I’m Like a Bird** on kanadalaisen laulaja-lauluntekijä Nelly Furtadon kappale. Sen sanoitti Furtado itse ja tuottivat Gerald Eaton sekä Brian West. Sen julkaisi DreamWorks Records artistin Whoa, Nelly!-debyyttialbumin ensimmäisenä singlenä 24. lokakuuta 2000.

Siitä tuli yksi vuoden 2001 menestyneimmistä singleistä, saavuttaen Kanadan singlelistan ensimmäisen, Australian ja Uuden-Seelannin singlelistojen toisen, Ison-Britannian listan viidennen, sekä Yhdysvaltain singlelistan yhdeksännen sijan.

Kappale sai erittäin positiivisia vastaanottoja musiikkikriitikoilta, jotka kehuivat Furtadon lauluesitystä sekä kappaleen valtuuttavia sanoja, jonka yhteydessä siitä muodostui myös yksi vuoden 2001 ylistetyimmistä kappaleista kriitikkojen keskuudessa. Monet kuvailevat sitä myös hänen nimikkokappaleeksi; Furtado kommentoi itse että "On yksi yksinkertainen asia mitä rakastan" ja "se on minun vapauden kappale". Kappale oli ehdolla Grammy-palkintogaalassa kategoriassa "Vuoden Grammy-kappale" ja voitti kategoriassa "Paras naisartistin poplauluesitys", tehden Furtadosta ensimmäisen naisartistin, joka voittaa palkinnon debyyttisinglellään sitten Mariah Careyn, joka saavutti vastaavan kymmenen vuotta ennen Furtadon saavutusta. Kappale voitti myös Juno-palkinnon kategoriassa "Vuoden single".

## Lähteet
Lights (kappale)

**Lights** on brittiläisartisti Ellie Gouldingin kappale hänen *Bright Lights*-studioalbumilta, joka on uusintapainos hänen Lights-debyyttialbumista. Kappaleeseen idean sai Gouldingin lapsuuden pimeän pelosta ja sen sanoittivat Goulding, Richard Stannard sekä Ash Howes. Se julkaistiin Isossa-Britanniassa debyyttialbumin kuudentena sekä *Bright Lights*-albumin toisea singlenä 13. maaliskuuta 2011.

"Lights" sai pääosin positiivisen vastaanoton musiikkikriitikoilta, jotka yllättyivät kappaleen tuotannosta sekä Gouldingin "eteerisistä" sanoista. Kappale oli kaupallinen menestys, saavuttaen sijoituksia kymmenen sekä kahdenkymmenen parhaan joukossa lukuisissa valtioissa. Yhdysvalloissa "Lights" oli nukkuva hitti, saavuttaen Billboard Hot 100 -listan toisen sijan vasta kolmenkymmenenkolmen viikon listalla olemisen jälkeen sekä muodostuen yhdeksi niistä muutamista kappaleista, joka on viettänyt Hot 100 -listalla yli vuoden. Kappaletta on myyty Yhdysvalloissa yli neljä miljoonaa kopiota. Loppuvuodesta 2012 "Lights" saavutti Hot 100 -listan vuoden päätöslistan viidennen sekä Pop Songsin vuoden päätöslistan ensimmäisen sijan.

## Lähteet
Peroksihapot

**Peroksihapot** eli **perkarboksyylihapot** tai **perhapot** ovat orgaanisia yhdisteitä, jotka sisältävät tunnusomaisen funktionaalisen ryhmän RCOOOH. Ne ovat siis yksi orgaanisten peroksidien luokka. Monet peroksihapot ovat voimakkaita hapettimia. Niitä käytetään muun muassa synteettisen orgaanisien kemian reaktioissa, desinfiointiaineina ja valkaisureagensseina.

## Ominaisuudet
Huoneenlämpötilassa pienimolekyyliset alifaattiset peroksihapot ovat nestemäisiä yhdisteitä ja pitempiketjuiset alifaattiset ja aromaattiset peroksihapot ovat kiinteitä aineita. Monille lyhytketjuisille peroksihapoille on tunnusomaista hyvä vesiliukoisuus. Pitempiketjuiset ja aromaattiset perkarboksyylihapot liukenevat veteen huonommin. Kiinteässä olomuodossa perkarboksyylihapot muodostavat toisiinsa vetysitoutuneita dimeerejä. Perkarboksyylihapot ovat hyvin heikkoja happoja, heikompia kuin vastaavat karboksyylihapot. Niiden tyypillinen pK<sub>a</sub>-arvo on 7&ndash;10. Karboksyylihappoja alhaisempi happamuus selittyy sillä, että perkarboksyylihapoista muodostuva perkarboksylaatti-ioni ei ole samalla tavoin resonanssimuotojen stabiloima kuin karboksylaatti-ioni on.

Monet perkarboksyylihapot ovat erittäin voimakkaita hapettimia ja reagoivat helposti ja voivat hajota pitkiä aikoja säilytettäessä. Hajoaminen voi tapahtua joko radikaalimekasnimilla, jolloin muodostuu alkoholeja tai yhtäaikaisprosessina, jolloin niistä muodostuu karboksyylihappoja. Molekyylimassaltaan suuret peroksihapot ovat pienimolekyylimassaisia yhdisteitä pysyvämpiä. Peroksihapot kykenevät hapettamaan muun muassa tioeetterit sulfoksideiksi tai sulfoneiksi, amiinit amiinioksideiksi, aromaattiset hiilivedyt fenoleiksi, fenolit kinoneiksi, alkeenit epoksideiksi ja ketonit estereiksi (Baeyer–Villiger-reaktio).

## Valmistus
Peroksihappoja voidaan valmistaa usealla eri tavalla hapettamalla joko karboksyylihappoja, happoanhydridejä tai niiden johdannaisia. tyypillisin käytetty hapetin on vetyperoksidi happamissa olosuhteissa. Muita tapoja ovat esimerkiksi aldehydien auto-oksidaatio, esterien hapetus peroksidien avulla tai karboksyylihappojen hapettaminen otsonilla.

## Lähteet
Tomi Ikonen

**Tomi Ikonen** (s. 7. toukokuuta 1983) on suomalainen salibandymaalivahti, joka edustaa Salibandyliigassa pelaavaa Esport Oilersia. Ikosen kasvattajaseura on vantaalainen AC HaKi. Ikonen on 193 senttimetriä pitkä ja painaa 95 kilogrammaa. Hän lyö vasemmalta.

Aiemmin Ikonen on edustanut liigaseuroista muun muassa Classicia ja Tapanilan Erää. Nuorempana Ikonen pelasi myös jääkiekkoa (Sapko, Shakers, KJT). Hän kuului Suomen salibandymaajoukkueeseen vuoden 2014 MM-kisoissa Göteborgissa, joissa hän pelasi kuusi ottelua ja saavutti MM-hopeaa. 

Ikonen työskentelee siviiliammatissaan kirvesmiehenä.

## Lähteet
* http://www.esportoilers.fi/joukkue5972/pelaajat.html?p=88060 
* http://www.floorball.org/pelaajakortti.asp?pelaaja_id=1296034176&sarjaId=
Michael Zorc

**Michael Zorc** (s. 25. elokuuta 1962 Dortmund) on saksalainen uransa jo päättänyt jalkapalloilija. Hän toimii nykyisin Bundesliiga-seura Borussia Dortmundin urheilutoimenjohtajana. 183 senttimetriä pitkän oikeajalkaisen Zorcin pelipaikka oli puolustava keskikenttäpelaaja.

## Seurajoukkueura
Zorc edusti koko ammattilaisuransa samaa seuraa, Borussia Dortmundia. Hän pelasi seuran paidassa vuodesta 1981 vuoteen 1998 asti. Suurimpia Zorcin saavuttamia menestyksiä ovat muun muassa Mestareiden liigan voitto kaudella 1996-1997, kaksi Bundesliigan mestaruutta kausilla 1994-1995 ja 1995-1996 sekä Intercontinental Cup vuonna 1997 ja DFB-Pokal kaudella 1988-1989. Zorc pelasi Dortmundin paidassa 463 Bundesliiga-ottelua viimeistellen 131 maalia. Lopetettuaan vuonna 1998 Zorcista tuli vielä samana vuonna Dortmundin urheilutoimenjohtaja, jossa roolissa hän on voittanut kolmesti Saksan mestaruuden. Zorc toimii tuossa roolissa yhä.

## Maajoukkueura
Zorc pelasi Länsi-Saksan nuorten maajoukkueissa ja on pelannut myös sen B-maajoukkueessa. Saksan jalkapallomaajoukkueessa Zorc pelasi seitsemän ottelua vuosina 1992-1993, mutta ei ollut joukkueen kokoonpanossa MM- tai EM-kilpailuissa.

## Lähteet
* 
* http://www.national-football-teams.com/player/14295/Michael_Zorc.html
Ängesön-Bergön

**Ängesön-Bergön** on 5,3 neliökilometrin kokoinen saari Kemiönsaaren kunnan Hiittisten saaristossa. Saarella asuu ympärivuotisesti yhdeksän asukasta.

Ängensön-Bergön muodostuu kahdesta yhteenkasvaneesta saaresta, joiden ympärillä on useita pieniä saaria. Kapea salmi erottaa saaren asutusta Vänoxan saaresta. Ängensön-Bergönin pohjoisosassa yhteysalussatama ja pieni asutuskeskittymä, jossa on kolme asuintaloa.

## Lähteet
Risto Töllikkö

**Risto Töllikkö** (s. 3. heinäkuuta 1991) on suomalainen salibandyn pelaaja, joka edustaa Salibandyliigassa pelaavaa Esport Oilersia. Töllikkö on pelipaikaltaan puolustaja. Töllikkö lyö vasemmalta ja hän on 181 senttimetriä pitkä. Hän on edustanut liigassa vain NST:tä, mutta hänen kasvattajaseuransa on Taipalsaaren Kisa. Töllikkö kuuluu myös Suomen salibandymaajoukkueeseen. Hän pelasi siinä vuoden 2014 MM-kisoissa Göteborgissa, jossa hän saavutti hopeaa tehden muun muassa Suomen 2-0 -johtomaalin finaalissa Ruotsia vastaan. Suomi hävisi tuon ottelun lopulta 2-3.

Hänen sisarensa Anni Mukala (o.s. Töllikkö) on pelannut naisten liigassa ja tyttöjen maajoukkueessa.

## Lähteet
* http://www.nst-lappeenranta.net/joukkue1/pelaajat.html?p=24564
* http://www.floorball.org/pelaajakortti.asp?sarjaId=14&pelaaja_id=1337013506
Tyler Blackburn

**Tyler Jordon Blackburn** (s. 12. lokakuuta 1986 Burbank, Kalifornia) on yhdysvaltalainen näyttelijä. Hän on näytellyt muun muassa Caleb Riversinä nuorten draamasarjassa *[[Valehtelevat viettelijät]]*. Hän oli aluksi sarjassa vierailevana näyttelijänä, mutta kolmannella tuotantokaudella Caleb oli jo sarjan vakiohahmo. Lisäksi hän esiintyi sarjan spin-offissa *[[Ravenswood (televisiosarja)|Ravenswoodissa]]*. Blackburn näytteli myös Iania *[[Päivien viemää]]* -sarjassa.

## Yksityiselämä
Tyler on kertonut olevansa Biseksuaali.

## Lähteet

## Aiheesta muualla
*
Denis Ten

**Denis Jurjevitš Ten** (; 13. kesäkuuta 1993 Almaty – 19. heinäkuuta 2018 Almaty) oli kazakstanilainen taitoluistelija ja olympiamitalisti. Hänen valmentajinaan toimivat muun muassa Frank Carroll ja Nikolai Morozov ja koreografeinaan Lori Nichol ja David Wilson. Ten voitti yksinluistelun olympiapronssia vuoden 2014 talviolympialaisissa Sotšissa pistein 255,10. Näin hänestä tuli historian ensimmäinen kazakstanilainen taitoluistelun olympiamitalisti. Ten saavutti myös kaksi MM-mitalia, hopeaa Lontoosta vuonna 2013 ja pronssia Shanghaista vuonna 2015, ja voitti kultaa kotimaassaan järjestetyissä Aasian talvikisoissa vuonna 2011. Tenin ennätyspisteet olivat vuonna 2015 luistellut 289,46. Hän oli 168 senttimetriä pitkä.

Ten kuoli 25-vuotiaana heinäkuussa 2018 jouduttuaan puukotetuksi kotikaupungissaan Almatyssa.

## Lähteet
* http://www.isuresults.com/bios/isufs00008858.htm
### Viitteet

## Aiheesta muualla
Ossi Kanervo

**Ossi Kanervo** (s. 23. marraskuuta 1987 Oulu) on suomalainen jäätanssija. Hänen parinaan luisteli Henna Lindholm ja aikaisemmin myös Janna Hujanen. Kanervo edustaa Helsingfors Skridskoklubbia (HSK). Lindholmin kanssa hän voitti vuonna 2012 Pohjoismaiden mestaruuden, vuonna 2014 Bavarian Open -pronssia sekä kolme Suomen-mestaruutta vuosina 2011, 2012 ja 2014. Heidän valmentajanaan toimi italialainen olympiamitalisti Maurizio Margaglio. Kanervo ja Lindholm osallistuivat kaksiin MM-kilpailuihin. Kanervo voitti myös yhden Suomen-mestaruuden entisen parinsa Janna Hujasen kanssa. Kanervo on 173 senttimetriä pitkä.

Kanervo ja Lindholm lopettivat luistelu-uransa keväällä 2015.

## Lähteet
* http://www.isuresults.com/bios/isufs00011779.htm

### Viitteet
Petaluma

**Petaluma** on kaupunki Sonoman piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 57&nbsp;941 ihmistä.

## Lähteet

## Aiheesta muualla